Łukasz Marcin Kohut (rodz. 10 września 1982 we Katowicach) – ślōnski politolog, społeczny działocz, politiker, ferajnista DURŚ, lider ôd partyje Wiesna we ślōnskim wojewōdztwie. Ôd 2019 poseł do Ojropejskigo Parlamyntu. Żywobycie. Zaczōn edukacyjo we Podstawowyj Szkole nr 4 we Radlinie. Sztudjowoł politologijo a reskyrowaniy z marketingym na UŚ we Katowicach, jedyn symester spyńdźōł na Savonia University of Applied Sciences we fińskim Varkaus. Skōńczōł tyż kurs pedagogiczny na Krakowskij Politechnice (we 2005) i Szkoła Liderów Społeczeństwa Obywatelskiego (2014). We 2012 zapisoł sie do partyje Ruch Palikota, potym przemianowanyj na Twōj Ruch. We 2014 sztartowoł we welōnku do Syjmiku Ślōnskigo Wojewōdztwa, dostoł 1435 głosy, ale jego kōmitet niy przekroczōł progu. We parlamyntarnym welōnku 2015 bōł kandydatym ôd Zjednoczōnyj Lewice z drugigo placu, dostoł 5397 głosōw (nojwiyncyj na liście), ale zōwizō mandatu niy dostoł.. W nastympnym welōnku bōł rekōmyndowany za kandydata Ôbywatelskij Koalicyje, atoli niyskorzij (skirz niyzgody Grzegorza Schetyny) miost niego sztartowoł Wojciech Kałuża. Uod 2019 je człōnkym partyje Wiesna ôd Roberta Biedronia, we welōnku do Ojroparlamyntu dostoł 48 783 głosy (3,05%) i ôstoł wywelowany ojroposłym. Ôkrōm ślōnskij godki zno polsko, angelsko, czesko a norwesko.